CELEX: C2004/228/34
Language: et
Date: 2004-09-11 00:00:00
Title: Euroopa Kohtu määrus (teine koda) 8. juuni 2004 kohtuasjas C-268/03 (Rechtbank van eerste aanleg te Antwerpen'i eelotsusetaotlus): Jean-Claude De Baeck v. Belgische Staat (Kohtukodukorra artikli 104 lõige 3 — Maksuõigus — Füüsiliste isikute tulumaks — Residendist äriühingu olulise kapitaliosa üleminek — Müügist saadud kasumi maksustamise sätted)

11.9.2004   
            
            
               ET
            
            
               Euroopa Liidu Teataja
            
            
               C 228/18
            
         
      EUROOPA KOHTU MÄÄRUS
   
   (teine koda)
   8. juuni 2004
   kohtuasjas C-268/03 (Rechtbank van eerste aanleg te Antwerpen'i eelotsusetaotlus): Jean-Claude De Baeck v. Belgische Staat (1)
   
   (Kohtukodukorra artikli 104 lõige 3 - Maksuõigus - Füüsiliste isikute tulumaks - Residendist äriühingu olulise kapitaliosa üleminek - Müügist saadud kasumi maksustamise sätted)
   (2004/C 228/34)
   Kohtumenetluse keel: hollandi
   Kohtuasjas C-268/03: Rechtbank van eerste aanleg te Antwerpen'i (Belgia) eelotsusetaotlus EÜ asutamislepingu artikli 234 alusel asjas Jean-Claude De Baeck v. Belgische Staat EÜ asutamislepingu artiklite 43, 46, 48, 56 ja 58 tõlgendamiseks, võttis Euroopa Kohus (teine koda) koosseisus: koja esimees C. W. A. Timmermans (ettekandja kohtunik), kohtunikud C. Gulmann, J.-P. Puissochet, J. N. Cunha Rodrigues ja N. Colneric; kohtujurist F. G. Jacobs, kohtusekratär R. Grass, 8. juunil 2004 vastu määruse, mille resolutiivosa on järgmine:
   
               1)
            
            
               EÜ asutamislepingu artiklitega 43 ja 48 on vastuolus siseriikliku õigusakti säte, nagu näiteks põhikohtuasja asjaolude asetleidmise ajal kehtinud Belgia tulumaksuseadustiku artiklid 67(8) ja 67ter, mille kohaselt väljaspool äritegevust tasulise tehingu läbi äriühingute, ühingute, asutuste või organite aktsiatelt või osadelt, saadud kasum on maksustatav, kui üleminek toimub äriühingutele, ühingutele, asutustele või organitele, mille asukoht on mõnes teises liikmesriigis, samas kui samadel tingimustel pole nimetatud kasum maksustatav, kui üleminek toimub Belgia äriühingutele, ühingutele, asutustele või organitele ja ülevõetud osalus annab omanikule selge mõjuvõimu äriühingu otsuste langetamisel ning lubab tal otsustada selle tegevuse üle.
            
         
               2)
            
            
               EÜ asutamislepingu artikliga 56 on vastuolus ülalmainitud siseriikliku õigusakti säte, sest üleläinud osa ei anna omanikule selget mõjuvõimu äriühingu otsuste langetamisel ning selle tegevuse üle otsustamisel.
            
         
      (1)   ELT C 289, 29.11.2003